paragraph_text: Zbirku uokviruje priča o 30-ero hodočasnika koji iz okolice Londona kreću u Canterbury u pokrajini Kent, kako bi se poklonili grobu Thomasa Becketa. Hodočasnici su predstavnici različitih društvenih staleža, zanimanja i osobnosti.[http://www.matica.hr/knjige/autor/590/ Milivoj Solar, Geoffrey Chaucer, Književni leksikon, 2. izdanje, str. 79-80, matica.hr] (pristupljeno 24. siječnja 2018.) Pred polazak se okupljaju u gostionici Tabard i dogovaraju se da će se na putu do Canterburyja i natrag natjecati u pričanju priča. Chaucer je planirao napisati stotinjak priča, po dvije za svakog hodočasnika u odlasku i povratku. Do kraja života ih je napisao 24, od čega 22 u stihu (jampskom desetercu), i dvije u prozi. Priče žanrovski variraju od viteških romansi, narodnih priča, svetačkih legendi i basni do himne, alegorije i čak alkemičarskog računa.<ref>LZMK, Hrvatska enciklopedija, Chaucer, Geoffrey (pristupljeno 24. siječnja 2018.) Teme i priče su preuzete iz Decamerona, francuske književnosti i lokalnih legendi. Prožete su ironijom, humorom, i ponekad satirom. Odlikuje ih jednostavnost i lakoća izlaganja te korištenje poslovica, mudrih izreka i drugih obilježja narodnog jezika onoga vremena.